

13.4

DYFARNU TEITL ATHRO: GWEITHDREFN AR GYFER DYFARNU ATHRO YMCHWIL

# Manylion Allweddol

|  |  |
| --- | --- |
| ***TEITL Y POLISI*** | Dyfarnu Teitl Athro: Gweithdrefn ar gyfer Dyfarnu Athro Ymchwil |
| ***DYDDIAD CYMERADWYO*** | 26 Mai 1999 |
| ***CORFF CYMERADWYO*** | *Bwrdd Academaidd* via AQSC |
| ***FERSIWN*** | 11 |
| ***DYDDIADAU YR ADOLYGIAD BLAENOROL*** | Maw 2005, Meh 2006, Tach 2011, Tach 2013, Med 2014, Ebr 2016, Tach 2017, Ion 2018, Mai 2021, Chwe 2022 |
| ***DYDDIAD YR ADOLYGIAD NESAF*** | 2025 |
| ***CANLYNIAD ASESIAD EFFAITH CYDRADDOLDEB*** |  |
| ***POLISÏAU / GWEITHDREFNAU / CANLLAWIAU CYSYLLTIEDIG*** | [*Academic Handbook Ah1\_13 (cardiffmet.ac.uk)*](https://www.cardiffmet.ac.uk/registry/academichandbook/Pages/Ah1_12.aspx) |
| ***DYDDIAD GWEITHREDU*** | 26 Mai 1999 |
| ***PERCHENNOG POLISI (TEITL SWYDD)*** | *Cyfarwyddwr Gwasanaethau Pobl* |
| ***UNED / GWASANAETH*** | *Gwasanaethau Pobl* |
| ***E-BOST CYSWLLT*** | humanresources@cardiffmet.ac.uk |

# Rheoli Fersiwn

|  |  |  |
| --- | --- | --- |
| ***FERSIWN*** | ***DYDDIAD*** | ***RHESWM DROS NEWID*** |
|  |  |  |
|  |  |  |

Dyfarnu Teitl Athro: Gweithdrefn ar gyfer Dyfarnu Athro Ymchwil

# Rhagarweiniad

## Mae’r adran hon yn y Llawlyfr Academaidd yn disgrifio’r gweithdrefnau a fabwysiedir gan Brifysgol Metropolitan Caerdydd ar gyfer dyfarnu Cadeiriau Ymchwil.

# Ymgeiswyr Cymwys

## Caiff cymhwysedd ei gyfyngu i gyn-aelodau llawn amser o staff academaidd Prifysgol Metropolitan Caerdydd sydd:

## wedi dwyn teitl Athro Prifysgol Metropolitan Caerdydd o'r blaen;

## wedi ymddeol o Gadair Athro llawn amser cyn cyrraedd yr oedran ymddeol arferol;

## wedi dod yn aelodau rhan amser o staff academaidd Prifysgol Metropolitan Caerdydd eto.

## Ni fydd y rhai sydd wedi dwyn teitl Athro er Anrhydedd neu Athro Emeritws yn gymwys ar gyfer dyfarniad teitl Athro Ymchwil.

## Disgwylir i Athro Ymchwil ymgymryd â rôl weithredol yng ngweithgarwch ymchwil adran neu adrannau ac ni fydd, fel arfer, yn gwneud gwaith addysgu na gweinyddu.

# Pwyllgor yr Athrawon a’r Darllenwyr

## Mae’r grym gan Bwyllgor yr Athrawon a’r Darllenwyr i ystyried ceisiadau am Gadeiriau Personol.

## Mae Pwyllgor yr Athrawon a’r Darllenwyr wedi’i ffurfio o:

## Y Llywydd ac Is-Ganghellor (Cadeirydd)

## Y Dirprwy i’r Is-Ganghellor

## Dirprwy Is-Ganghellor Ymchwil ac Arloesi

## Dirprwy Is-Ganghellor Ymgysylltu â Myfyrwyr

## Cyfarwyddwr Ymchwil

## Tri Athro wedi’u hethol gan y Bwrdd Academaidd

## Bydd y tri aelod etholedig yn gwasanaethu ar y Pwyllgor am gyfnod o ddwy flynedd â’r posibilrwydd o gael eu hail-benodi am hyd at gyfanswm o bedair blynedd yn ddi-dor.

## Hefyd, bydd gan y Pwyllgor yr opsiwn o gyfethol aelodau mewnol dros dro i'r Pwyllgor lle y bo'n briodol.

## Mae'n ofynnol i holl aelodau Pwyllgor yr Athrawon a'r Darllenwyr ddatgan unrhyw achos o wrthdaro buddiannau mewn perthynas ag ymgeiswyr ar ddechrau pob cyfarfod Pwyllgor.

# Y Weithdrefn Ddyfarnu

## Caiff ceisiadau am deitl Athro Ymchwil eu hystyried yn flynyddol. Mae’r ffenestr ymgeisio newydd yn agor ym mis Tachwedd ac yn cau ym mis Rhagfyr bob blwyddyn. Wedyn bydd dyfarniadau llwyddiannus yn cael eu rhoi o’r mis Awst canlynol. Caiff dyddiadau cyflwyno eu cyhoeddi’n flynyddol ar wefan Gwasanaethau Pobl.

## Bydd unigolion sy'n gymwys ar gyfer y teitl yn cyflwyno cais drwy ysgrifennu at y Gwasanaethau Pobl, wedi'i gyfeirio at y Llywydd ac Is-Ganghellor, drwy ac yn unol ag argymhelliad ysgrifenedig Deon yr Ysgol yr ymgeisydd (neu'r unigolyn cyfatebol).

## Os bydd Pwyllgor yr Athrawon a’r Darllenwyr yn penderfynu dyfarnu’r teitl, bydd Gwasanaethau Pobl yn cadarnhau hyn yn ysgrifenedig i’r unigolyn. Rhoddir gwybod i’r Bwrdd Academaidd am y dyfarniad hefyd.

# Amodau

## Disgwylir i'r sawl sy'n dwyn teitl Athro Ymchwil roi'r gorau i'r cyfryw deitl ar ôl ymddeol, neu os bydd yn derbyn cyflogaeth sefydlog rywle arall.

## Bydd y sawl sydd wedi dwyn teitl Athro Ymchwil, ar ôl rhoi'r gorau i'r cyfryw deitl yn gymwys i gael teitl Athro Emeritws yn unol â'r amodau arferol.

## Mae Pwyllgor yr Athrawon a'r Darllenwyr Prifysgol Metropolitan Caerdydd yn cadw'r hawl i ddiddymu'r teitl ar unrhyw adeg. Caiff y Bwrdd Academaidd wybod os caiff teitl ei ddiddymu a'r dyddiad y daeth i rym.

# Cyfle Cyfartal

## Yn unol â Pholisi Cyfle Cyfartal Prifysgol Metropolitan Caerdydd, mae’r Brifysgol wedi ymrwymo i hyrwyddo cydraddoldeb ac amrywiaeth yn ei holl weithgareddau. Felly caiff y teitl Athro Emeritws ei ddyfarnu ar sail haeddiant a gallu. Bydd Pwyllgor yr Athrawon a’r Darllenwyr yn ystyried amgylchiadau anacademaidd a allai fod wedi cyfyngu neu fod wedi rhwystro datblygiad gyrfa broffesiynol ymgeisydd o ran maint yn hytrach nag ansawdd yr allbwn a’r gweithgareddau sy’n gysylltiedig â’r teitl.